**ADATKEZELÉSI TÁJÉKOZTATÓ**

A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló, AZ EURÓPAI PARLAMENT ÉS A TANÁCS (EU) 2016/679 RENDELETÉBEN (a továbbiakban: GDPR) meghatározott kötelezettségeket Budapest I. Kerület Budavári Önkormányzat (székhely: 1014 Budapest, Kapisztrán tér 1., a továbbiakban: Önkormányzat) mint Adatkezelő a jelen Tájékoztatóval teljesíti a „Budavár Fenntartható Energia és Klíma Akcióterv – Kérdőívvel” kapcsolatos adatkezelésével kapcsolatban.

Az Önkormányzat azon „Budavár Fenntartható Energia és Klíma Akcióterv – Kérdőív” (a továbbiakban: Kérdőív) kitöltésében résztvevők személyes adatait kezeli, akik a Kérdőív kitöltését követően részt kívánnak venni a nyereménysorsoláson, és/vagy hozzájárulnak a hírlevél küldéséhez (a továbbiakban: Érintettek).

Az Önkormányzat az Érintettek által megadott személyes adatokat a GDPR előírásainak betartásával az alábbiak szerint kezeli és használja fel:

**Adatkezelő adatai, elérhetősége:**

Budapest Főváros I. kerület Budavári Polgármesteri Hivatal (a továbbiakban: Hivatal)

székhely: 1014 Budapest, Kapisztrán tér 1.

email: hivatal@budavar.hu

telefon: (+36) 1-458-3000

**Adatvédelmi tisztviselő:**

adatkezeles@budavar.hu

**Az adatkezelés jogalapja:**

Az Érintettnek az adatkezelésről szóló tájékoztatás megismerését követően adott önkéntes, konkrét, egyértelmű hozzájárulása, melyet a kérdőív erre vonatkozó rovatainak kitöltésével ad meg. Az érintett hozzájárulását a Hivatal nyilvántartja.

Mind a nyereménysorsoláson való részvételhez, mind a hírlevél küldéséhez külön kifejezett hozzájárulás szükséges, a hírlevél küldéséhez történő hozzájárulás nem előfeltétele a nyereménysorsoláson való részvételnek, a nyereménysorsoláson való részvétel nem azonos a hírlevél küldéséhez történő hozzájárulással.

**Az adatkezelés célja:**

A nyereménysorsoláson való részvétel lebonyolítása, és/vagy a hírlevél küldése.

**A kezelt adatok köre és az adatkezelés időtartama:**

A Hivatal a Kérdőív azon kitöltőinek az e-mailcímét kezeli, akik a kérdőív kitöltése során a nyereménysorsoláson való részvétel céljából, és/vagy részükre hírlevél küldése céljából az e-mailcímüket megadták, és annak e célból történő kezeléséhez hozzájárultak.

A nyereménysorsoláson való részvétel céljából megadott személyes adatokat a Hivatal a cél megvalósulásáig, azaz a nyereménysorsolás időtartama alatt kezeli.

A hírlevél küldése céljából megadott személyes adatokat a Hírlevél a hírlevélküldés megszűnéséig, vagy az Érintett hozzájárulásának visszavonásáig kezeli. Az Érintett a hozzájárulása visszavonására irányuló nyilatkozatát megteheti írásban postai úton vagy e-mailen a Hivatal jelen tájékoztatóban megadott elérhetőségein, valamint a részére küldött hírlevelekben szereplő „leiratkozás” gomb használatával.

**Az adatokhoz való hozzáférés:**

A személyes adatokhoz a Hivatal kérdőívek feldolgozásért, hírlevél küldéséért, nyereménysorsolás lebonyolításáért felelős, foglalkoztatásra irányuló jogviszonyban álló, alábbi munkatársai férnek hozzá:

Marikovszky Andrea

Újszászi Györgyi

**Az Érintett adatkezeléssel kapcsolatos jogai:**

*A tájékoztatás kéréshez való jog*

Az Érintett az adatkezelő 1. pontban megadott elérhetőségeken keresztül, írásban tájékoztatást kérhet a Hivataltól arról, hogy milyen személyes adatait, milyen jogalapon, milyen adatkezelési cél miatt, milyen forrásból, mennyi ideig kezeli a Hivatal, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait. A Hivatal az érintett kérelmét legfeljebb egy hónapon belül, az általa megadott elérhetőségre küldött levélben teljesíti.

*A helyesbítéshez való jog*

Az Érintett az 1. pontban megadott elérhetőségeken keresztül írásban kérheti, hogy a Hivatal módosítsa valamely személyes adatát.

*A törléshez való jog*

Az Érintett az 1. pontban megadott elérhetőségeken keresztül írásban kérheti a Hivataltól a személyes adatainak a törlését, kivéve, ha az adatkezelés jogszabályon alapul, vagy jogi igények előterjesztéséhez, érvényesítéséhez, védelméhez szükséges a kezelése.

*Adatkezelés korlátozásához (zárolásához) való jog*

Az Érintett az 1. pontban megadott elérhetőségeken keresztül írásban kérheti, hogy a Hivatal korlátozza az adatkezelést, ha az érintett vitatja azok pontosságát, arra az időtartamra, amíg az adatkezelő ellenőrzi személyes adatok pontosságát, ha az adatkezelés jogellenes, és az érintett ellenzi az adatok törlését, ehelyett kéri azok felhasználásának korlátozását, ha az adatkezelőnek már nincsen szüksége a személyes adatokra adatkezelés céljából, de az érintett igényli azokat jogi igények érvényesítéséhez, előterjesztéséhez vagy védelméhez, vagy ha az érintett tiltakozott az adatkezelés ellen, arra az időtartamra, amíg megállapításra kerül, hogy az adatkezelő jogos indokai elsőbbséget élveznek-e az érintett jogos indokaival szemben.

*A tiltakozáshoz való jog*

Az Érintett az 1. pontban megadott elérhetőségeken keresztül írásban tiltakozhat az adatkezelés ellen, ha a Hivatal személyes adatot közvélemény-kutatás vagy tudományos kutatás céljából továbbítaná, felhasználná.

Az Érintett jogainak gyakorlása iránti kérelmet a Hivatal jegyzőjénél lehet előterjeszteni személyesen, az adatkezelő székhelyén, postai úton vagy elektronikusan az adatvedelem@budavar.hu e-mail címen. A jegyző a kérelmet 25 napon belül megvizsgálja és döntéséről a kérelmezőt írásban tájékoztatja.

Az Érintett a jogainak megsértése esetén bírósághoz fordulhat vagy a Nemzeti Adatvédelmi és Információszabadság Hatóság vizsgálatát kezdeményezheti.

Nemzeti Adatvédelmi és Információszabadság Hatóság,

Postacím: 1530 Budapest, Pf.: 5.,

Cím: 1125  Budapest, Szilágyi Erzsébet fasor 22/c,

Telefon: +36 (1) 391-1400

E-mail: ugyfelszolgalat@naih.hu;

web oldala: [https://www.naih.hu](https://www.naih.hu/)

A jogérvényesítés módjára az információs önrendelkezési jogról és az információszabadságról szóló 2011. évi CXII. törvény 22. § és 23. §-ai, valamint az 52-58. §-ai vonatkoznak.

A jelen Tájékoztató a <http://www.budavar.hu/klimakerdoiv-adatkezeles> linkről érhető el.

|  |
| --- |
| **dr. Tarjányi Tamás****jegyző s.k.** |